**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-2-2/16**

**Podgorica, 18.04.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi XX UP II 07-30-2/16 od 12. januara 2016.godine, izjavljene zbog povrede pravila postupka-nedonošenja rješenja Ministarstva finansija, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 28.03.2016. godine, donio:

**R J E Š E NJ E**

Žalba se usvaja.

Nalaže se Ministarstvu finansija da donese rješenje u dijelu zahtjeva za slobodan pristup informacijama XX 011-312 od 09.12.2015. godine kojim nije odlučeno rješenjem Ministarstva finansija br. 011-312/2 od 22.12.2015.godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva finansija, podnosilac zahtjeva za pristup informaciji je uložio žalbu. U žalbi se navodi da je dana 08.12.2015. godine podnijet zahtjev za pristup informacijama kojim su traženo dostavljanje i to kopije: Svih Pravilnika o izmjenama i dopunama pravilnika o unutrašnjoj organizaciji i sistematizaciji Ministarstva finansija, koji su stupili na snagu zaključno sa 05.02.2015.godine, ako je Pravilnik o unutrašnjoj organizaciji i sistematizaciji Ministarstva finansija iz juna 2013.godine, koji se nalazi na sajtu Ministarstva važeći Pravilnik. Predloženo je da Savjet Agencije uvoji žalbu i obaveže Ministarstvo finansija da dostavi kopiju Pravilnike o izmjenama i dopunama pravilnika o unutrašnjoj organizaciji i sistematizaciji Ministarstva finansija kojima se mijenja osnovni pravilnik iz juna 2013. godine zaključno sa 05.12.2015.godine.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 05.02.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje informacija br. 07-33-648-1/16 od 05.02.2016.godine. Prvostepeni organ je dana 15.02.2016.godine Agenciji dostavio dopisom broj: 011-312/15 informaciju koja se odnosi na tačku 1 Zahtjeva za slobodan pristup informacijama XX ali ne i informaciju iz tačke 2 predmetnog zahtjeva.

U konkretnom predmetu, Ministarstvo finansija nije donijelo rješenje po osnovu podnijetog zahtjeva za slobodan pristup informacijama XX 011-312 od 09.12.2015. godine u dijelu koji se odnosi na : Sve Pravilnike o izmjenama i dopunama pravilnika o unutrašnjoj organizaciji i sistematizaciji Ministarstva finansija, koji su stupili na snagu zaključno sa 05.02.2015.godine, ako je Pravilnik o unutrašnjoj organizaciji i sistematizaciji Ministarstva finansija iz juna 2013.godine, koji se nalazi na sajtu Ministarstva važeći Pravilnik. Ministarstvo finansija je prema članu 31 Zakona o slobodnom pristupu informacijama dužno da donese rješenje po podnijetom zahtjevu XX u dijelu u kojem nije odlučeno rješenjem Ministarstva finansija br. 011-312/2 od 22.12.2015.godine u zakonskom roku, u roku od 15 dana od prijema rješenja .

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

 **Predsjednik, Muhamed Gjokaj**